1. Je li dopušteno tražiti policu osiguranja za vrijeme izvođenja radova?

*Polica osiguranja za pokriće odgovornosti iz djelatnosti; Polica osiguranja gradilišta*

*Preporuka je da se police toga tipa ne traže iz razloga što svi traže: Jamstvo za ozbiljnost ponude, Jamstvo za uredno izvršenje ugovora i Jamstvo za otklanjanje nedostataka.*

*Za sve što se događa na gradilištu odgovoran je izvođač.*

*Svaka dodatna polica dovodi do sumnje da su ponuditelji koji nemaju tražene police diskriminirani u dijelu dodatno troška koji imaju za ugovaranje traženoga.*

1. Je li dopušteno tražiti obvezan obilazak gradilišta od strane ponuditelja prije slanja ponude za izvođenje radova?

*Dopušteno je tražiti obilazak gradilišta ako je Naručitelj spreman platiti troškove*

*za naručitelje koji su izvan mjesta izvođenja radova.*

*Ako je potencijalni ponuditelj iz drugoga grada ili države stavlja ga se u*

*nepovoljan položaj u odnosu na troškove koje mora sam podmiriti da bi došao*

*pogledati gradilište.*

1. Je li dopušteno tražiti BON1 i BON2 ponuditelja koji se javlja za izvođenje radova, u cilju dokazivanja solventnosti, odnosno da ponuditelj nije bio u blokadi?

 *Nije dopušteno tražiti da ponuditelj nije bio u blokadi iz razloga što u pojedinim*

 *zemljama pojam blokade ne postoji i na temelju toga su ponuditelji iz države*

 *naručitelja automatski u nepovoljnom položaju u odnosu na ponuditelje iz država*

 *gdje pojam blokade ne postoji.*

1. Koji su prihvatljivi dokazi sposobnosti za obavljanje profesionalne djelatnosti te dokazi tehničke i stručne sposobnosti?

Potvrde o uredno izvršenim ugovorima, voditelj gradilišta, broj radnika građevinske struke?

*Potvrda za uredno ispunjenje ugovora, voditelj gradilišta (referenca).*

*Što se tiče broja radnika može se tražiti kao uvjet ali bez kriterija da* ***moraju biti******stalno zaposleni****. Ponuditeljima se mora pružiti mogućnost da mogu angažirati radnike ovisno o vrsti posla.*

1. Može li e-mail adresa koja bi služila za komunikaciju s ponuditeljima imati oblik nabava@xyz-upravitelj.hr ili baš mora biti imeprezime@\_\_\_.hr kako piše u predlošku DON?

*S obzirom da mora biti vidljiv revizorski trag, oblik e-mail adrese ovisi o tome je li prijavitelj Upravitelj ili predstavnik suvlasnika (fizička osoba).*

*U slučaju kada je prijavu izvršio Upravitelj onda je prihvatljiv prvi prijedlog, a u slučaju kada je prijava izvršena od strane predstavnika suvlasnika, onda je prihvatljiv drugi prijedlog.*

1. Koji dokumenti su prihvatljivi kao jamstva (za ozbiljnost ponude, uredno izvršenje ugovora, otklanjanje nedostataka u jamstvenom roku), bankarska garancija, bjanko zadužnica?

*Prihvatljivi su i jedan i drugi dokument.*

*Preporuka je da se ne traže bankarske garancije za sva jamstva koja se navode iz razloga što ona košta i ponuditelju određeni postotak sredstava (10%) stoji rezerviran određeno vrijeme. Postavlja se pitanje ako jedan ponuditelj može ugovoriti 10-15 zgrada da li za svaku od njih može dati bankarsku garanciju?*

1. Na koji način se navodi i dokazuje jednakovrijednost proizvoda?

*Jednakovrijednost proizvoda se dokazuje na način da je roba iste ili bolje*

 *kvalitete od tražene (brošure, prospekti – tehničke specifikacije, certifikati itd.)*

1. Moraju li sredstva za izvršenje ugovora o nabavi biti raspoloživa najkasnije u trenutku donošenja odluke o odabiru? Znači li to da ponuditelji moraju imati sredstva na računu prilikom donošenja odluke o odabiru? Kojim dokumentom se dokazuje raspoloživost sredstava?

*Korisnik treba dokazati da ima osiguranu financijsku konstrukciju potrebnu za sufinanciranje vlastitog učešća (razliku između iznosa ukupnih prihvatljivih izdataka i iznosa bespovratnih sredstava dodijeljenih za financiranje) kao i neprihvatljivih troškova na način da potpisuje izjavu da ima osigurana sredstva za provedbu projekta.*

1. Može li se u općim uvjetima napisati napomena vezana za jednakovrijednost materijala (određenu marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju) koja se odnosi na sve materijale navedene u stavkama u troškovniku?

*Ako se pod „općim uvjetima“ smatra da se napomena vezana za jednakovrijednost proizvoda piše u Dokumentaciji o nabavi, onda je to prihvatljivo (iako je Zakonom o javnoj nabavi predviđeno, i smatra se boljim rješenjem, da se jednakovrijednost proizvoda piše pored svake stavke troškovnika koja to zahtjeva).*

*Također treba napomenuti kako se jednakovrijednost odnosi na određene proizvode, a vrlo rijetko na materijale. Npr. Gips – kartonska ploča je materijal i za nju nije potrebno navoditi pojam jednakovrijednosti, ali KNAUF je proizvođač gips – kartonskih ploča i ukoliko je kao takav naveden u troškovniku tada je potrebno navesti pojam jednakovrijednosti.*

1. Treba li jednakovrijednost navoditi i za norme?

*Da, s obzirom da postoje norme koje imaj oznaku HR pa je potrebno navesti jednakovrijednost*.

1. Može li se pojam jednakovrijednosti unijeti u opis predmeta nabave (a da u troškovniku slične formulacije nema)?

*Može se unijeti i u Dokumentaciju o nabavi s obzirom da je troškovnik sastavni dio Dokumentacije o nabavi.*

*Preporuka je da ista formulacija piše u Troškovniku (sukladno Zakonu o javnoj nabavi).*

1. Treba li ograničavati broj ugovora kojima ponuditelj dokazuje iskustvo (reference)? Je li traženje referenci diskriminatoran faktor?

*Nije diskriminatorno, ali zbog zaštite naručitelja preporuka je da se ograniči broj ugovora. Nije svejedno hoće li ponuditelj dokazati iskustvo s npr. 50 ugovora po 10000 kn (što nije dobra referenca) ili s 5 ugovora po 100.000,00 kn.*

1. Je li ispravno tražiti ukupan godišnji promet ili prihod od ponuditelja? Kojim dokumentom, kojom veličinom, se dokazuje „ukupan godišnji promet“, kako ga navodi čl. 258 ZJN 2016?

*Ispravno je tražiti ukupni godišnji promet na temelju Izjave koju sastavlja sam gospodarski subjekt a kao prilog se dostavlja i račun dobiti i gubitka ili jednako vrijednog dokumenta izdan od bankarskih ili drugih institucija, odnosno odgovarajući izvještaj ako je njihovo objavljivanje propisano u državi sjedišta gospodarskog subjekta.*

1. Je li dopušteno u nabavu staviti i ocjenjivanje kvalitete ponuđenih materijala za toplinski sustav u skladu s ETAG 004 (Europski dokument za ocjenjivanje za „vanjski toplinsko-izolacijski sustav sa slojem žbuke). Pri tome bi se u skladu s DOP-ovima (Izjava o svojstvima) ocjenjivale bitne karakteristike koje se mogu izmjeriti i ocijeniti u skladu s ETAG 004 (vidljivo u DOP-u) prvenstveno vodoupojnost, stupanj otpornosti na udar i paropropusnost (u certificiranom sustavu) i paropropusnost i vodoupojnost u završnom sloju žbuke (koji je u sustavu, ali mora imati i svoj vlastiti DOP). Na ovaj način izvođači mogu zatražiti od većine  proizvođača svoj certificirani sustav.

*Dopušteno je.*

1. Koji su prihvatljivi dodatni kriteriji odabira u ekonomski najpovoljnijoj ponudi?

*Broj uredno izvršenih ugovora koji se proporcijalno ocjenjuju i ne smiju biti navedeni u uvjetima tehničke i stručne sposobnosti.*

1. Je li promjena prijavitelja (upravitelj ili predstavnik suvlasnika) dopuštena nakon evaluacije/sklapanja Ugovora o dodjeli bespovratnih sredstava? Ukoliko nije, do kad nije (18 mjeseci, 5 godina,..)?

*Nije dopuštena, jer je prijavitelj potpisnik ugovora, koji je prethodno ocijenjen od strane stručnog Odbora za odabir. U roku 18 mjeseci to nije niti teoretski moguće, jer prijavitelj jedini može potraživati sredstva i preuzima svu odgovornost za provedbu ugovora, a u roku od narednih 5 godina je to teoretski moguće s tim da prijavitelju u tih pet godina ostaju obveze, koje je potpisom ugovora o bespovratnim sredstvima preuzeo (npr. obveza o godišnjem izvješćivanju).*

1. Je li promjena upravitelja (ukoliko isti nije prijavitelj) dopuštena nakon evaluacije/sklapanja Ugovora o dodjeli bespovratnih sredstava?

*Da*

1. Je li promjena predstavnika suvlasnika (ukoliko isti nije prijavitelj) dopuštena nakon evaluacije/sklapanja Ugovora o dodjeli bespovratnih sredstava?

*Da*

1. Je li promjena banke/projektnog računa/zaštićenog računa zgrade dopuštena nakon evaluacije/sklapanja Ugovora o dodjeli bespovratnih sredstava?

 *Da, Korisnik je dužan obavijestiti PT 2 o promjeni.*